**PRAKTIČNA NASTAVA/ STRUČNA PRAKSA ZA ZANIMANJE**

**HOTELIJERSKO-TURISTIČKI TEHNIČAR**

VRIJEME KONZULATCIJA: voditeljica: Danica Zdrilić

smjena A: utorak 4. sat, smjena B: srijeda 4. sat – Kabinet ekonomske grupe predmeta

|  |  |  |
| --- | --- | --- |
| I. godina (razred) | Ljetna praksa | 182 sata |
|  |  |  |
| II. godina (razred) | Tjedna praksa | 70 sati |
|  | Ljetna praksa | 182 sata |
|  |  |  |
| III. godina (razred) | Tjedna praksa | 70 sati |
|  | Ljetna praksa | 182 sata |
|  |  |  |
| IV. godina (razred) | Tjedna praksa | 64 sati |

Praktična nastava/stručna praksa je predmet u kojem učenici postupno za vrijeme svoga školovanja stječu znanja u hotelu i ostalim turističkim sektorima upoznavajući značajke poslovanja.

Škola organizira praktičnu nastavu za učenike u turističkim objektima, hotelima, putničkim agencijama, turističkoj zajednici i dr., na području grada Zadra.  Učenici će biti raspoređeni po objektima i terminima, a u skladu s potrebama objekata.

Učenik mora biti prikladno odjeven u skladu s pravilima ugostiteljskog objekta u kojem obavlja praktičnu nastavu.

Dnevnike praktične nastave učenici će dobiti od voditeljice praktične nastave. Rok za predaju dnevnika tjedne prakse je tjedan dana nakon obavljanja iste. Dnevnik rada ljetne stručne prakse dostavlja se na uvid voditeljici praktične nastave u mjesecu kolovozu. Datum predaje uvijek je objavljen na web stranici škole.

Zaštita na radu se polaže kod predmetnog nastavnika. Nakon održanog predavanja učenici će dobiti potrebne materijale za pisanu provjeru znanja. O terminima predavanja i samom ispitu, učenici će biti obaviješteni na vrijeme.

Za obavljanje praktične nastave, u odjelima posluživanja, neophodno je imati Sanitarnu iskaznicu. Kako bi se ona dobila potrebno je obaviti pregled u Zavodu za javno zdravstvo – Zadar. Sanitarna iskaznica vrijedi jednu godinu. Presliku ovjerene sanitarne iskaznice od strane ZZJZ Zadar potrebno je donijeti u školu gdje se zadržava kao dokaz o obavljenom pregledu.

Ugovor o provedbi praktične nastave učenici će dobiti u školi, tri primjerka koja potpisuju roditelj/staratelj, poslodavac i škola. U toku školovanja može se iz opravdanih razloga najviše tri puta mijenjati poslodavac.